Държавен вестник, бр. 90, 2022 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  90
МЕМОРАНДУМ 
за разбирателство между правителството на 
Република България и Европейската банка 
за възстановяване и развитие относно под-
крепа за изпълнение на проекти, финанси-
рани чрез Европейските фондове за периода 
2021 – 2027 г., включително Плана за въз-
становяване и устойчивост
(Ратифициран със закон, приет от 47-ото На-
родно събрание на 13 юли 2022 г. – ДВ, бр. 58 
от 2022 г. В сила от 23 юли 2022 г.) 
Долуподписаните:
Правителството на Република България, 
представлявано от заместник министър-
председателя по еврофондовете и министър 
на финансите,
(наричана по-долу „България“);
и
Европейската банка за възстановяване и 
развитие със седалище „Иксчейндж Скуеър“ 1, 
Лондон, ЕС2А 2JN, Обединено Кралство (One 
Exchange Square, London EC2A 2JN, United 
Kingdom), представлявана от президента на 
Банката,
(наричана по-долу „ЕБВР“);
заедно наричани по-долу „Страните“, а 
всяка поотделно „Страна“;
Като имат предвид, че:
A. ЕБВР е международна организация, 
създадена съгласно международното 
публично право със Споразумението 
за създаване на Европейската банка за 
възстановяване и развитие от 29 май 
1990 г.;
Б. България се присъедини към Споразу-
мението за създаване на Европейската 
банка за възстановяване и развитие и 
стана член, а впоследствие и Страна за 
извършване на операции, на ЕБВР през 
март 1991 г.;
B. Страните отчитат дългогодишното 
ползотворно сътрудничество между 
България и ЕБВР в подкрепа на Бълга-
рия в условията на пазарна икономика 
както посредством финансиране на 
инвестиции, така и чрез предоставяне 
на помощ в подкрепа на ключови ре-
форми в България. До момента ЕБВР 
е инвестирала над 4,3 млрд. евро в 
около 276 проекта в корпоративния, 
финансов, енергиен и инфраструктурен 
сектор на българската икономика. ЕБВР 
и българските власти имат история на 
успешно сътрудничество при съвместно 
финансиране на програми;
Г. Страните високо оценяват значимостта 
на финансирането, което се предоставя 
от ЕС чрез Европейските фондове, а 
именно Европейския фонд за регионално 
развитие (ЕФРР), Фонда за справедлив 
преход (ФСП), Европейския социален 
фонд+ (ЕСФ+), Кохезионния фонд (КФ), 
Европейския фонд за морско дело, ри-
барство и аквакултури (ЕФМДРА), фонд 
„Убежище, миграция и интеграция“, фонд 
„Вътрешна сигурност“ и Инструмента за 
финансова подкрепа за управлението на 
границите и визовата политика, всички 
обединени от Регламент Общи разпоред-
би за програмен период 2021 – 2027 г., 
фондовете по Общата селскостопанска 
политика, средствата, налични в рамките 
на NextGenerationEU, включително Ин-
вестЕС и Механизма за възстановяване 
и устойчивост, както и други фондове, за 
които Страните могат да се споразумеят 
допълнително в съответствие с прило-
жимото законодателство на ЕС (заедно 
наричани „Европейски фондове“);
Д. Също така България е представила на 
Европейския съюз (ЕС) своя Национален 
план за възстановяване и устойчивост 
(НПВУ) на 15 октомври 2021 г., който 
план да бъде подкрепен със средства 
от Механизма за възстановяване и ус-
тойчивост на обща стойност 6,3 млрд. 
евро за инвестиции и реформи;
Е. Като се има предвид, че Страната ще има 
достъп до значителен финансов ресурс 
от Европейските фондове, ЕБВР има за 
цел да осигури, че подходът през този 
период ще остане стратегически, като 
инвестициите се фокусират в избрани 
области, където може да бъде постиг-
нат значителен ефект и високо ниво на 
въздействие и допълняемост;
Ж. България е решена да увеличи процента 
и качеството на усвояването на Евро-
пейските фондове чрез подобряване 
на управлението, съфинансирането и 
изпълнението;
З.  Съветите, помощта и съвместните 
инвестиции, които ЕБВР би могла да 
предостави, се оценяват като важни и 
желани с цел успешното изпълнение 
както на НПВУ, така и на проекти, които 
ще бъдат финансирани със средства от 
Европейските фондове за програмния 
период 2021 – 2027 г.;
И. Настоящият Меморандум няма за цел да 
променя естеството на предоставяната 
досега и в бъдеще подкрепа на Бълга-
рия от ЕБВР, когато такава подкрепа 
попада извън обхвата на настоящия 
Меморандум.